Source: https://www.riigiteataja.ee/akt/13166001
Timestamp: 2020-06-04 11:29:44+00:00
Document Index: 6562095

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 10', '§ 11', '§ 24', '§ 47', '§ 57', '§ 2', '§ 3', '§ 4', '§ 5', '§ 6', '§ 7', '§ 8', '§ 10', '§ 6', '§ 11', '§ 12']

Välisministeeriumis võõrkeelte valdamise ja akadeemilise kraadi omamise eest lisatasu maksmise tingimused ja kord ning võõrkeele valdamise nõuded – Riigi Teataja
Välisministeeriumis võõrkeelte valdamise ja akadeemilise kraadi omamise eest lisatasu maksmise tingimused ja kord ning võõrkeele valdamise nõuded
Välisministeeriumis võõrkeelte valdamise ja akadeemilise kraadi omamise eest lisatasu maksmise tingimused ja kord ning võõrkeele valdamise nõuded - sisukord
2 VÕÕRKEELTE VALDAMISE ULATUS NING LISATASU MAKSMISE TINGIMUSED JA KORD
1 Võõrkeele mõiste ja selle valdamise hindamise tasemed
§ 2 Võõrkeele mõiste ja selle valdamise hindamise tasemed
2 Teenistujale esitatavad võõrkeelte valdamise nõuded
§ 3 Võõrkeelte valdamise nõue välisteenistusse võtmisel
§ 4 Võõrkeele valdamise nõue haldusteenistuja välisesindusse lähetamisel
3 Võõrkeele valdamise taseme hindamine
§ 5 Võõrkeele valdamise taseme hindamise alused
4 Võõrkeelte valdamise eest lisatasu taotlemise ja maksmise tingimused ja kord
§ 6 Võõrkeelte valdamise eest lisatasu taotlemine
§ 7 Võõrkeelte valdamise eest lisatasu maksmine
3 AKADEEMILISE KRAADI EEST LISATASU MAKSMISE TINGIMUSED JA KORD
§ 8 Lisatasu akadeemilise kraadi eest
4 [Kehtetu – RTL 2009, 31, 406 - jõust. 3.04.2009] – rakendatakse alates 1.01.2009
5 LISATASU MÄÄRAMINE JA VAIDLUSTE LAHENDAMINE
§ 10 Lisatasu määramine
§ 11 Lisatasude ümberarvutamine
[RTL 2009, 31, 406 - jõust. 03.04.2009 – rakendatakse alates 1.01.2009]
Vastu võetud 14.12.2006 nr 8
RTL 2006, 91, 1693
26.03.2009 RTL 2009, 31, 406 03.04.2009 (rakendatakse alates 1.01.2009)
Määrus kehtestatakse «Välisteenistuse seaduse» § 24 punkti 3, § 47 punkti 3 ja § 57 lõike 3 alusel ning kooskõlas «Keeleseadusega».
1) võõrkeelte valdamise ulatuse nõuded välisteenistusse võtmisel;
2) võõrkeelte valdamise ulatuse nõuded haldusteenistuja välisesindusse lähetamisel;
3) võõrkeelte valdamise eest lisatasu maksmise tingimused ja kord;
4) akadeemilise kraadi eest lisatasu maksmise tingimused ja kord ning;
5) [Kehtetu – RTL 2009, 31, 406 - jõust. 03.04.2009 – rakendatakse alates 1.01.2009]
2. peatükk VÕÕRKEELTE VALDAMISE ULATUS NING LISATASU MAKSMISE TINGIMUSED JA KORD
1. jagu Võõrkeele mõiste ja selle valdamise hindamise tasemed
§ 2. Võõrkeele mõiste ja selle valdamise hindamise tasemed
(1) Võõrkeel käesoleva määruse tähenduses on iga muu keel peale eesti keele.
(2) Võõrkeele valdamise hindamisel kasutatavad tasemed ja nende kirjeldus on esitatud määruse lisas.
2. jagu Teenistujale esitatavad võõrkeelte valdamise nõuded
§ 3. Võõrkeelte valdamise nõue välisteenistusse võtmisel
(1) Välisteenistusse võtmisel peab karjääridiplomaat valdama kahte võõrkeelt, mille oskus peab vastama vähemalt 5. tasemele 9-astmelise skaala järgi. Kahest võõrkeelest üks peab olema inglise või prantsuse keel.
(2) Erialadiplomaat peab valdama kahte võõrkeelt, millest ühe oskus peab vastama vähemalt 5. tasemele ja teise oskus vähemalt 3. tasemele 9-astmelise skaala järgi. Kahest võõrkeelest üks peab olema inglise või prantsuse keel.
(3) Kui diplomaadi ametijuhendis on ette nähtud võõrkeele valdamise lisanõuded, peab sellele ametikohale nimetatav isik valdama võõrkeelt ametijuhendi kohaselt.
§ 4. Võõrkeele valdamise nõue haldusteenistuja välisesindusse lähetamisel
(1) Välisesindusse lähetatav haldusteenistuja peab valdama välisesinduse asukohas enamlevinud keelt vähemalt 1. tasemel 9-astmelise skaala järgi.
(2) Kui Välisministeeriumi atesteerimiskomisjon teeb haldusteenistuja välisesindusse lähetamise otsuse vähem kui pool aastat enne lähetuse algust, siis võib komisjon otsustada lõiget 1 välisesindusse lähetamisel ja esimesel lähetusaastal mitte kohaldada.
(3) Lõikes 1 nimetatud asukohariigi keele valdamise taseme tõendamise testi maksumuse ja õppekulu tasub Välisministeerium või lähetajaministeerium.
(4) Kui haldusteenistuja ametijuhendis on ette nähtud võõrkeele valdamise lisanõuded, peab sellele ametikohale nimetatav isik valdama võõrkeelt ametijuhendi kohaselt.
3. jagu Võõrkeele valdamise taseme hindamine
§ 5. Võõrkeele valdamise taseme hindamise alused
(1) Võõrkeele valdamise taseme hindamise aluseks on järgmised dokumendid:
1) rahvusvaheliselt tunnustatud keeletest, näiteks IELTS, TOEFL, Cambridge, DELF/DALF;
2) Eesti kõrgkooli või koolitusettevõtte keeletest;
3) võõrkeele puhul, mida Eesti kõrgkoolid ega koolitusettevõtted ei testi, välisriigis tehtud keeletest, mille tulemused on märgitud 9-astmelise skaala järgi;
4) võõrkeeles kesk- või kõrghariduse omandamist tõendav dokument;
5) võõrkeele süvendatud õppekavaga kesk- või kõrghariduse omandamist tõendav dokument.
(2) Kui teenistuja esitab võõrkeele valdamise taseme tõendamiseks võõrkeelse dokumendi, peab see olema inglise või prantsuse keeles või nimetatud keeltesse või eesti keelde tõlgitud.
4. jagu Võõrkeelte valdamise eest lisatasu taotlemise ja maksmise tingimused ja kord
§ 6. Võõrkeelte valdamise eest lisatasu taotlemine
(1) Võõrkeelte valdamise eest lisatasu taotlev teenistuja esitab Välisministeeriumi personaliosakonnale või lähetajaministeeriumile kirjaliku avalduse, millele on lisatud §-s 5 nimetatud võõrkeele valdamise taset tõendavad dokumendid.
(2) Kui teenistuja valdab võõrkeelt tasemel 3, peab ta vahetu juhi või Välisministeeriumi personaliosakonna nõudmisel 5 aasta pärast esitama uue võõrkeele valdamise taset tõendava dokumendi.
§ 7. Võõrkeelte valdamise eest lisatasu maksmine
(1) Teenistujale makstakse lisatasu võõrkeelte valdamise eest, kui tema võõrkeelte oskus vastab järgmistele tasemetele:
1) esimene võõrkeel (inglise või prantsuse keel)
alates 5. tasemest;
2) teine võõrkeel
3) kolmas võõrkeel
alates 3. tasemest;
4) neljas võõrkeel
5) viies võõrkeel
alates 3. tasemest.
(2) Diplomaadile ja välisesinduses töötavale haldusteenistujale, kes valdab kolme võõrkeelt lõike 1 punktide 1–3 kohaselt, makstakse lisatasu 5% ametipalgast. Kui teenistuja valdab nelja võõrkeelt lõike 1 punktide 1–4 kohaselt, makstakse lisatasu 10% ametipalgast. Kui teenistuja valdab viit võõrkeelt lõike 1 punktide 1–5 kohaselt, makstakse lisatasu 15% ametipalgast.
(3) Lisatasu makstakse koos palgaga, alates taotluse esitamise kuule järgneva kalendrikuu esimesest päevast.
(4) [Kehtetu – RTL 2009, 31, 406 - jõust. 03.04.2009 – rakendatakse alates 1.01.2009]
3. peatükk AKADEEMILISE KRAADI EEST LISATASU MAKSMISE TINGIMUSED JA KORD
§ 8. Lisatasu akadeemilise kraadi eest
(1) Teenistujale, kellel on doktorikraad või sellega võrdsustatud akadeemiline kraad, makstakse lisatasu 5% ametipalgast.
(2) Lisatasu saamiseks esitab teenistuja Välisministeeriumi personaliosakonnale või lähetajaministeeriumile kirjaliku taotluse koos diplomi või tunnistusega doktorikraadi või sellega võrdsustatud akadeemilise kraadi saamise kohta.
(3) Lisatasu makstakse kord kuus koos palgaga, alates taotluse esitamise kuule järgneva kalendrikuu esimesest päevast.
4. peatükk [Kehtetu – RTL 2009, 31, 406 - jõust. 3.04.2009] – rakendatakse alates 1.01.2009
5. peatükk LISATASU MÄÄRAMINE JA VAIDLUSTE LAHENDAMINE
§ 10. Lisatasu määramine
(1) Lisatasu võõrkeelte valdamise või akadeemilise kraadi omamise eest määratakse teenistujale Välisministeeriumi kantsleri käskkirjaga.
(2) Koosseisuvälisele teenistujale määratakse lisatasu lähetajaministeeriumi ettepaneku alusel ja lähetajaministeeriumi kantsleriga kooskõlastatult.
(3) Kui teenistuja määruse § 6 lõikes 2 nimetatud juhul ei esita uut võõrkeele valdamise taset tõendavat dokumenti, lõpetatakse lisatasu maksmine asjassepuutuva võõrkeele eest.
§ 11. Lisatasude ümberarvutamine
Enne määruse jõustumist kehtinud lisatasud arvutatakse ümber käesolevast määrusest tulenevate määrade alusel 1. jaanuari 2007. aasta seisuga.
§ 12. [Kehtetu – RTL 2009, 31, 406 - jõust. 03.04.2009 – rakendatakse alates 1.01.2009]
Lisa Võõrkeele valdamise tasemekirjeldus